สถานเอกอัครราชทูต ณ กรุงกัวลาลัมเปอร์ ขอให้คนไทยในมาเลเซีย ลงทะเบียนกับสถานทูตฯ เพื่อพร้อมช่วยเหลือได้ทันทีเมื่อมีความจําเป็น
สถานเอกอัครราชทูต ณ กรุงกัวลาลัมเปอร์ ขอให้คนไทยในมาเลเซีย ลงทะเบียนกับสถานทูตฯ เพื่อพร้อมช่วยเหลือได้ทันทีเมื่อมีความจําเป็น สถานเอกอัครราชทูต ณ กรุงกัวลาลัมเปอร์ ออกประกาศ เรื่อง สถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด -19 ฉบับที่ 3/2563 ในประเทศมาเลเซีย หลังมีจำนวนผู้ติดเชื้อโควิด-19 ในมาเลเซียเพิ่มขึ้นต่อเนื่อง โดยเฉพาะผู้ที่เข้าร่วมการชุมนุมของผู้เผยแพร่ศาสนา ณ กรุงกัวลาลัมเปอร์ ช่วงปลายเดือนกุมภาพันธ์ ต่อเนื่องต้นเดือนมีนาคมที่ผ่านมา จนนำไปสู่การประกาศมาตรการขั้นสูงสุด เพื่อป้องกันการแพร่กระจายของโรคโควิด-19 ของประเทศมาเลเซีย ตั้งแต่วันที่ 18 – 31 มีนาคม 2563 สถานเอกอัครราชทูตฯ จึงขอให้คนไทยที่พํานักอยู่ในประเทศมาเลเซีย ลงทะเบียนกับสถานทูตฯ เพื่อให้มีข้อมูลพร้อมสําหรับการติดต่อ หรือให้ความช่วยเหลือได้ทันทีเมื่อมีความจําเป็น โดยสถานทูตฯ กําลังติดตามสถานการณ์การแพร่ระบาดของโรคโควิด-19 ในมาเลเซียอย่างใกล้ชิดสำหรับมาตรการขั้นสูงสุดของมาเลเซียคือ การงดจัดกิจกรรมทุกประเภท รวมทั้งปิดศาสนสถานและที่ทําการต่างๆ ยกเว้น ซุปเปอร์มาร์เก็ต ตลาดและร้านสะดวกซื้อ และงดให้คนมาเลเซีย เดินทางออกนอกประเทศ สําหรับผู้ใดที่พึ่งเดินทางกลับมาจากต่างประเทศ จะต้องผ่านการตรวจสุขภาพและกักกันตัว ณ ศูนย์การแพทย์ หรือที่พัก เป็นเวลา 14 วัน ตลอดจนห้ามนักท่องเที่ยวชาวต่างชาติ เดินทางเข้าประเทศมาเลเซีย รวมทั้งปิดสถานศึกษาทุกระดับชั้น ปิดหน่วยงานของรัฐและเอกชนทั้งหมด ยกเว้นหน่วยงานที่จําเป็น